I min jagt efter at finde ud af, hvad 28 virksomheder vidste om mig, nåede jeg til en virksomhed, som i den grad måtte kende mig godt.

Som det første tjekker jeg Facebook, når jeg står op om morgenen. Jeg skriver oftere beskeder via Facebook Messenger, end jeg sms’er.

Jeg er fuldstændig stoppet med at skrive begivenheder ind i min kalender, fordi jeg tilmelder mig dem på Facebook. Og jeg har delt billeder og opdateringer, likes og kommentarer siden 2. august 2008, hvor jeg oprettede min facebook-konto.